Lindeboom Fieëst oppe Mêrrentj / Abdicatie Preense - V.V. de Rogstaekers - Wieërt
Wannieër: Dieënsdig 13 fibberwarie 2018
Wi-j laat: Vanaaf 14:30 oor
Woeë ésj te doon: Oppe Mêrrentj
Waat kosj ut: Tès vör niks!
In ’t verhäölke heej-onger de aankondiging van ’t Lindeboom Fieëst oppe Mêrrentj, woeë in weurtj gekaltj oeëver nog ammaol wieët, wieët weg…
Intösse weîte vae waal baeter en hebbe ‘ne fantastische vastelaovendj belaefdj met een prachtige muzikale happenening oppe dieënsdiggemiddig.
Dao zeen ouch foto’s van. Kiektj mer in ‘t
En saoves de abdicatie, woeë verdreet en vreugde hieël dicht beejeîn loeëge.
Ouch dao hieët Adrie de noeëdige momênte van vastgelagdj:
Op dieënsdig 13 fibberwarie luiptj de Vastelaovendj weer op z’n indj. Mer vuuërdét ’t zoeë wieët és pörse vae d’r nog effe alles uut waat d’r in zitj. Vanaaf 14:30 oor trekke vae ’n groeëte blik artieste oeëpe en begintj ’t Lindeboom Fieëst oppe Mêrrentj oppe…. Mêrrentj. Um wat name te neume: Marleen Rutten, Bjorn en Mieke, Ronald en Carien, Mark en Wilhemien, de Broeëds Brothers, Om in te lieëste, Bjorn van Berkel, Patrick Hendrikx en de Toddezék. Tössedoeër kaome de hermeniekes vörbeej, di-j mejdoon aan ’t Wieërter Hermeniekes on tour-festijn. Di-j blaoze d’r lûstig op los en trekke weer verder. Oppe Mêrrentj make vae d’r ein groeët, gezellig fieëstje van en gaon in eine ruk doeër wis half 8 saoves um dan toch écht ’n indj aan de Vastelaovendj te brei-je met de abdicatie van oeës Preense. ’t Hinnevél kân dan oppe êrrem, ’n träönke weurtj gelaote en vae zwe-jje oeës Preense uut. Mer dét és now nog ammaol wieët, wieët weg…